ஜார்ஜியா தேசிய அறிவியல் கழகம்

ஜார்ஜிய தேசிய அறிவியல் கழகம் (Georgian National Academy of Sciences) (சியார்சிய: საქართველოს მეცნიერებათა ეროვნული აკადემია) என்பது ஜார்ஜியாவின் முதன்மையான கற்றறிந்த சமூகமாகும். இது நவம்பர் 1990 வரை ஜார்ஜிய சோவியத் சோசலிசக் குடியரசு அறிவியல் கழகம் என்று அழைக்கப்பட்டது. இந்த கழகம் ஜார்ஜியாவில் அறிவியல் ஆராய்ச்சிகளை ஒருங்கிணைப்பதுடன், வெளிநாடுகளின் அறிவியல் மையங்கள் மற்றும் கல்விக்கழகங்களுடன் உறவுகளை மேம்படுத்துகிறது. வரலாறு ஜார்ஜிய தேசிய அறிவியல் கழகம் 1941 பிப்ரவரியில், திபிலீசி நகரில் நிறுவப்பட்டது. இது அகில சோவியத் அறிவியல் கழகத்தின் ஜார்ஜிய கிளையின் 9 அறிவியல் ஆராய்ச்சி நிறுவனங்களையும், ஜார்ஜிய தேசிய அருங்காட்சியகம், புவியியல் நிறுவனம், ஐ. பெரிதாஷ்விலி உடலியல் நிறுவனம் போன்ற மொத்தம் 14 அறிவியல் ஆராய்ச்சி நிறுவனங்களை ஒருங்கிணைக்கிறது. இவை மொழியியல், உடலியல், கணிதம், தாவரவியல், புவியியல் உள்ளிட்டப் பிற துறைகளை உள்ளடக்கியதாக, கணிதம் மற்றும் இயற்கை அறிவியல் துறை மற்றும் சமூக அறிவியல் துறை என பிரிக்கப்பட்டுள்ளன. இந்த கழகத்தை நிறுவிய முதன்மை அறிஞர்கள் கியோர்கி அகவ்லேதியானி (மொழியியல்), இவானே பெரிதாஷ்விலி (உடலியல்), அர்னால்ட் சிகோபாவா (இபெரோ-காகசியன் மொழிகள்), கியோர்கி சுபினாஷ்விலி (கலை), சிமோன் ஜனாசியா (வரலாறு), அலெக்சாண்டர் ஜனெலிட்சே (புவியியல்), கோர்னெலி கெகெலிட்சே (விலங்கியல்/மொழியியல்), நிகோ கெட்சுகோவேலி (தாவரவியல்), தாராசி குவாரத்சுகேலியா (மிதவெப்பமண்டல பயிர்கள்), நிகோ முசுகெலிசுவிலி (கணிதம், இயக்கவியல்; கழகத்தின் முதல் தலைவர்), இலியா வெகுவா (கணிதம்; கழகத்தின் இரண்டாவது தலைவர்), அகாகி சானிட்சே (மொழியியல்), அலெக்சாண்டர் திவிகிரெலிட்சே (கனிமவியல்), திமிட்ரி உஸ்நாட்சே (உளவியல்), கிரியார்க் சவ்ரியேவ் (கட்டமைப்பு இயக்கவியல்) மற்றும் பிலிப் ஜாய்ட்சேவ் (விலங்கியல்) ஆகியோர் ஆவர். இக்கழகத்தின் பிற குறிப்பிடத்தக்க உறுப்பினர்களில் எக்வ்டைம் தகைஷ்விலி (வரலாறு), செர்கி ஜிகியா (துருக்கியியல்), ஷால்வா நுட்சுபிட்சே (தத்துவம்), கியோர்ஹி செரெதெலி (கீழ்த்திசை அறிஞர்)|கியோர்ஹி செரெதெலி (கீழ்த்திசை படிப்புகள்), சிமோன் குக்சிஷ்விலி (செம்மொழிப் படிப்புகள்), ரெனே ஷ்மெர்லிங் (கலை வரலாறு), கான்ஸ்டன்டைன் காம்சகுர்தியா (இலக்கியம்), கியோர்ஹி மெலிகிஷ்விலி (வரலாறு), நிகோலோஸ் பெர்ட்செனிஷ்விலி (வரலாறு), ரேவாஸ் டோகோனாட்சே (இயற்பியல்), மல்காஸ் அப்துஷெலிஷ்விலி (மானிடவியல்), குராம் ம்செட்லிட்சே (தொல்உயிரியல்) மற்றும் லெவன் சிலாஷ்விலி (தொல்லியல்) ஆகியோர் அடங்குவர். தற்போதைய உறுப்பினர்கள் 2023 ஆம் ஆண்டு முதல், இந்த கழகத்தின் தற்போதைய உறுப்பினர்களாக இருப்பவர்கள்: ரோயின் மெட்ரெவெலி (தலைவர்), ராமஸ் குரோட்சே (துணைத் தலைவர்), விளாடிமிர் பாப்பாவா (செயலாளர்), தமாஸ் செலிட்சே (புவி அறிவியல்), எலிஸ்பார் ஜாவெலிட்சே (மொழி, இலக்கியம் மற்றும் கலை), ஜார்ஜ் ஜாபரிட்சே (கணிதம் மற்றும் இயற்பியல்), ராமஸ் கெட்சுரியானி (உடலியல் மற்றும் மருத்துவம்), அவ்தாந்தில் கொரகாஷ்விலி (வேளாண் அறிவியல்), தினாட்டின் சாதுனிஷ்விலி (உயிரியல் அறிவியல்), எல்குஜா மெட்ஸ்மரியாஷ்விலி (பொறியியல் அறிவியல் மற்றும் தகவல் தொழில்நுட்பம்), விளாடிமிர் சிட்சிஷ்விலி (வேதியியல் மற்றும் வேதியியல் அறிவியல்), லியானா மெலிகிஷ்விலி (சமூக அறிவியல்), க்வெத்ரி இனாசாரிட்சே, ஜோனி கெட்சுரியானி, கியோர்ஹி க்வெசிடாட்சே, டேவிட் குர்கெனிட்சே, ஜாபா சாமுஷியா மற்றும் தமாசு சிலாகாட்சே. ஜார்ஜிய தேசிய அறிவியல் கழகத்தின் தலைவர்கள்: நிகோ முஸ்கெலிஷ்விலி (1941–1972), இலியா வெகுவா (1972–1977), எவ்கேனி கராட்சே (1977–1986), ஆல்பர்ட் தவ்கெலிட்சே (1986–2005), தமாஸ் வி. கம்க்ரெலிட்சே (2005–2013), கியோர்கி கிவெசிடாட்சே (2013-2023), மற்றும் ரோயின் மெட்ரெவெலி (2023- ). இணைப்புகள் ஜார்ஜிய தேசிய அறிவியல் கழகம், சர்வதேச அறிவியல் மன்றத்தின் பிரான்சு) தேசிய அறிவியல் கூட்டமைப்பாகும். ஜார்ஜியாவின் பிற அறிவியல் கழகங்களில் பின்வருவன அடங்கும்: அப்காசிய பிராந்திய அறிவியல் கழக] (1995 இல் திபிலீசியில் நிறுவப்பட்டது), ஜார்ஜிய வேளாண் அறிவியல் கழகம் (1991 இல் திபிலீசியில் நிறுவப்பட்டது) மற்றும் ஜார்ஜிய உயிர்-மருத்துவ அறிவியல் கழகம். மேலும் யூரோசயின்ஸின் 'ஜார்ஜிய தேசியப் பிரிவும்' (ESGNS) இந்த கழகத்தால் அங்கீகரிக்கப்பட்டுள்ளது. மேற்கோள்கள் வெளி இணைப்புகள் அதிகாரப்பூர்வ இணையதளம் Georgian Electronic Scientific Journal (GESJ) Association of Modern Scientific Investigation (AMSI) Georgian National Section of Euroscience (ESGNS)